
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02500/2013-04
06.02.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: _GoBack]Утврђује се да УНИВЕРЗИТЕТ УНИОН- ПРАВНИ ФАКУЛТЕТ са седиштем у Београд, Гоце Делчева 36, БЕОГРАД, ПИБ: 101151149, Матични број: 17381431,  испуњава прописане стандарде за акредитацију студијског програма Докторске студије - ПРАВА у оквиру поља друштвено-хуманистичких наука и то за 10 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ УНИОН- ПРАВНИ ФАКУЛТЕТ са седиштем у Београд, Гоце Делчева 36, БЕОГРАД, је дана 29.11.2013. године поднела захтев за акредитацију студијског програма  Докторске студије - ПРАВА у оквиру поља друштвено-хуманистичких наука под бројем 612-00-02500/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ УНИОН- ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком пољу  што је у складу са законом и листом области коју је утврдио  Национални савет. Назив дипломе    Доктор  правних наука  је у складу са листом звања коју је утврдио Национални савет, а дужина студија 3 године и 180 ЕСПБ је у складу са законом.  
Установа има краткорочни и дугорочни програм научно-истраживачког рада и акредитован је за обављање научно – истраживачке делатности, одлуком Министарства просвете, науке и технолошког развоја, бр. 021-01-17/77 од 05. 06. 2013. године.
Установа је компетентна и спремна да реализује докторске студије. У прилозима је дат збирни преглед броја одбрањених теза и објављених  публикација, као и преглед научноистраживачких пројеката који се тренутно реализују на установи. У сталном радном односу је већи број наставника који су били ментори у изради доктората. 14 наставника je укљученo у домаће научноистраживачке пројекте, a 8 учествује у реализацији међународних пројеката. У претходној години су објављена 44 рада, 6 поглавља у монографијама, 24 уџбеника и монографије.
Структура студијског програма одговара захтевима стандарда, у погледу назива, циљева, исхода учења, услова уписа, начина извођења наставе и услова преласка са других студијских програма. Докторске академске студије права трају 3 године (шест семестра) и носе 180 ЕСПБ бодова. Сврха студијског програма је јасно дефинисана и у складу је са задацима установе. Студијски програм обезбеђује стицање компетенција за бављење научноистраживачким радом. Циљ програма је припрема будућих доктора наука за самосталан научноистраживачки рад у области правних наука, развој критичког мишљења и неговање научног стила писања радова, као и давање подстицаја будућим докторима правних наука, за остваривање пројеката истраживања у области права. Циљеви су  усклађени са савременим правцима развоја правне дисциплине у свету.
Савладавањем студијског програма докторских студија права и одбраном докторске дисертације докторанти продубљују и усавршавају знања и стичу опште и специфичне компетенције за квалитетно обављање стручне, научне и образовне делатности.  Компетенције су у складу са структуром и садржајем студијског програма из домена права на докторском нивоу. Савлађивањем овог студијског програма студенти су оспособљени да се самостално баве научноистраживачким радом. Студијски програм садржи обавезне и изборне предмете, као и  научно истраживачки рад који се односи на припрему, израду и одбрану 2 семинарска рада, израду и објављивање 2 научна чланка, припрему и израду пројекта докторске дисертације, као и обављање студијско истраживачког рада у функцији непосредне израде докторске дисертације. За сваки од предмета је дефинисан број часова активне наставе, као и број ЕСПБ бодова, према стварном оптерећењу студената. Недељни фонд часова активне наставе у сваком семестру је у складу са стандардом. Курикулум обухвата наставу и испите из 5 предмета - 3 обавезна и 2 изборна, израду семинарских радова, научних чланака и докторске дисертације. Укупни број ЕСПБ који студент стиче након испуњених свих обавеза из курикулума је 180. Од тога 60 ЕСПБ стиче се одбраном доксторске дисератације, Број ЕСПБ предвиђених за тезу и предмете који су у непосредној функцији израде докторског рада је 95. Докторант је оспособљен за самосталан научноистраживачки рад на основу садржаја и структуре програма, као и стечених знања и усвојених метода. У оквиру структуре курикулума број ЕСПБ који се стичу самосталним радом чини више од 50%. Oвај студијски програм је усаглашен са европским стандардима у погледу услова уписа, трајања студија, услова преласка у наредну годину, стицања дипломе и начина студирања.докторских студија. Структуру Централноевропског универзитета (ЦЕУ) у Будимпешти, у великој мери следе и докторске студије Правног факултета Универзитета Унион. Програм је усклађен и са програмима Правног факултета Свеучилишта у Загребу и Универзитета у Марибору.
Дефинисани су услови уписа у смислу потребних претходних квалификација, завршених претходних нивоа студија и просечне оцене. Број студената који се уписује усклађен је са просторним и кадровским могућностима установе. Број студената који се уписују по години је 10. Број наставника који могу да буду ментори је 7. Критеријум је испуњен. Полагањем испита и обављањен осталих активности студентни стичу одређени број ЕСПБ. У документацији није наведено на основу које методологије је утврђен број ЕСПБ за сваки предмет. У документацији су дефинисани су услови за реализацију докторске дисертације и оцену научне вредности. Захтеви су усклађени са захтевима из одговарајућег поља. Остварени научни доприноси се оцењују према броју научних публикација.
У реализацији наставе на докторским студијама права укључени су наставници Факултета који су сарадници на више домаћих и међународних научноистраживачких пројеката и који су били ментори у изради доктората. На реализацији студијског програма ангажовано је 8 наставника, од којих 6 у звању редовног професора, 1 у звању ванредног професора и 1 професор-емеритус. Поред тога, редовно се ангажује одређени број наставника/сарадника у настави. Сви наставници су укључена у научноистраживачке пројекте. На основу приложених референци и листе предмета може се закључити да су ангажовани наставници компетентни за предмете које изводе. Они испуњавају стандарде за студијско поље правних наука. Број предложених ментора од стране установе је 12, 
Ментори
1. Александра К. Чавошки
2. Душан Ј. Китић
3. Богољуб Ј. Милосављевић
4. Моника Р. Милошевић
5. Наташа В. Мрвић-Петровић
6. Драгољуб М. Поповић
7. Весна Р. Ракић-Водинелић
8. Златко С. Стефановић
9. Небојша Н. Шаркић
10. Владимир В. Водинелић
11. Соња М. Бунчић
12. Виолета М. Беширевић
Просечно оптерећење на студијском програму 2,81. Компетенције ментора одговарају стандардима у оквиру научног поља. Сваки ментор има довољан број научних радова из одговарајуће области студијског програма. 
Студентима докторских студија су на располагању сале за извођење наставе, читаоница, библиотека, као и право коришћење опреме која је потребна за научно-истраживачки и наставни рад, а која је у поседу ове високошколске установе. Обезбеђено је коришћење библиотечког фонда у циљу остваривање програма докторских студија. Библиотека располаже задовољавајућим бројем јединица релевантних за студијски програм који су  примерени карактеру студијског програма и предвиђеном броју студената.
У циљу праћења квалитета студијског програма образована је седмочлана Комисија за контролу квалитета у којој су 2 представника студената. Установа преиспитује и унапређује стратегију обезбеђења квалитета. Комисија нарочито процењује усклађеност студијског програма са студијским програмима европских универзитета, посебно анализира сваки од предвиђених модула и оцењује да ли се њима обезбеђује стицање одговарајућих знања, као и остваривање прописаног минимума квалитета и подстицајност програма за стваралачки начин размишљања, оспособљеност за примену прописа у областима обухваћених модулима, даље бављење науком и могућност запошљавања. Установа је спровела самовреденовање и приложила одговарајући извештај.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ УНИОН- ПРАВНИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа УНИВЕРЗИТЕТ УНИОН- ПРАВНИ ФАКУЛТЕТ  за студијски програм  Докторске студије - ПРАВА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ УНИОН- ПРАВНИ ФАКУЛТЕТ са седиштем у Београд, Гоце Делчева 36, БЕОГРАД, ПИБ: 101151149, Матични број: 17381431, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Докторске студије - ПРАВА у оквиру поља друштвено-хуманистичких наука и то за 10 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

